**คณะสัตวแพทยศาสตร์ มข. จัดกิจกรรม “ค่ายเฟรชชี่แคมป์ ครั้งที่ 13” ประจำปีการศึกษา 2562**

ระหว่างวันที่ 14–17 กรกฎาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยสโมสรนักศึกษาคณะสัตวแพทยศาสตร์ ได้จัดโครงการเฟรชชี่แคมป์ ครั้งที่ 13   ขึ้น ณ ห้องประชุมสุณีรัตน์ เอี่ยมละมัย อาคารเชิดชัย รัตนเศรษฐากุล คณะสัตวแพทยศาสตร์ มหาวิทยาลัยขอนแก่น โดยมีวัตถุประสงค์เพื่อสร้างความสัมพันธ์อันดีระหว่างนักศึกษาน้องใหม่ด้วยกันและนักศึกษารุ่นพี่ ให้ได้มีโอกาสทำความรู้จักกัน เพื่อสร้างความรัก ความสามัคคี ช่วยเหลือเกื้อกูลกันในคณะ และสร้างความภาคภูมิใจในสถาบัน อีกทั้งยังมีกิจกรรมให้ผู้เข้าร่วมโครงการได้ตระหนักถึงบทบาทและความสำคัญของวิชาชีพการสัตวแพทย์ที่มีต่อสังคมไทยในด้านต่างๆ โดยมีนักศึกษาน้องใหม่ นักศึกษารุ่นพี่ คณาจารย์ และเจ้าหน้าที่ ประมาณ 200 คน เข้าร่วมโครงการ โดยพิธีเปิดโครงการได้จัดขึ้นในวันอาทิตย์ที่ 14 กรกฎาคม 2562  เวลา 08.20 น. ณ ห้องประชุมสุณีรัตน์  เอี่ยมละมัย ชั้น 2 อาคารเชิดชัย รัตนเศรษฐากุล โดยมี **รศ.น.สพ.ดร.ชูชาติ  กมลเลิศ**คณบดี ให้เกียรติเป็นประธานในพิธีเปิดโครงการพร้อมคณะผู้บริหารเข้าร่วม และโครงการจัดทำค่ายในครั้งนี้มี  **ผศ.สพ.ญ.นุสรา สุวรรณโชติ**  เป็นอาจารย์ที่ปรึกษาโครงการ ซึ่งการจัดกิจกรรมในครั้งนี้ได้รับผลสำเร็จเป็นที่น่าชื่นชม เกิดความประทับใจแก่นักศึกษาน้องใหม่ รุ่นที่ 33 เป็นอย่างยิ่ง